Spoločnosť Ford chce byť hnacím motorom v inováciách. Dôkazom toho má byť oznámenie spolupráce so spoločnosťou Agility Robotics, s ktorou chcú vytvoriť autonómne auto s robotom, ktorý bude roznášať balíky.
Poslíčkovia s šoféri nemajú vo vízii spoločnosti priestor
Americká automobilka Ford prostredníctvom svojho blogu oznámila spoluprácu so spoločnosťou Agility Robotocis, ktorých ambíciou je vytvoriť plne autonómne auto, ktoré má slúžiť na doručovanie online zásielok. O ich samotné roznesenie ku dverám adresáta sa má zas postarať inteligentný robot. Spolu s touto myšlienkou bolo uverejnené aj video, ktoré ukazuje ich predstavu v praxi. Pozrieť si ho môžete nižšie.
"Autonómne auto je schopné vytvoriť kompletnú mapu okolia, tak prečo ju nezdieľať s Digit (pozn. redakcie: Digit je robot), aby mal rovnaké informácie?"
Na blogu spoločnosti Ford sa ďalej môžete dočítať, že Digit je má byť zároveň vybavený viacerými kamerami, vrátane senzorov, aby bol schopný vyriešiť základné scenáre pohybu. V prípade, keď nebude schopný vyriešiť "situáciu", tak tieto dáta pošle späť do auta, ktoré buď vyrieši nasledujúci krok, alebo ich prepošle do cloudu, odkiaľ požiada o "pomoc" ďalšie systémy.
"…naším hlavným cieľom je zabezpečiť, aby boli bezpečné, spoľahlivé a schopné pracovať spolu s ľuďmi v inteligentnom prostredí…"
Zdroj: Ford